ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Listei de proiecte prioritare din „Strategia Integrată de Dezvoltare Urbană a Municipiului Lugoj pentru perioada 2021-2030” (SIDU), finanțabile prin Programul Regional Vest 2021-2027**

Consiliul Local al Municipiului Lugoj;

Având în vedere referatul nr. 16/28897/(RU)28898 din 21.03.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 61 din 21.03.2024 privind aprobarea Listei de proiecte prioritare din „Strategia Integrată de Dezvoltare Urbană a Municipiului Lugoj pentru perioada 2021-2030” (SIDU), finanțabile prin Programul Regional Vest 2021-2027, cu amendamentele aprobate în ședința ordinară din data de 28.03.2024;

Luând în considerare raportul de specialitate nr. 16/29117/(RU)29118 din 22.03.2024 întocmit de Biroul management proiecte, programe;

Luând în considerare avizul nr. 28 din 26.03.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare adresa Agenției pentru Dezvoltare Regională Vest înregistrată în evidențele instituției noastre 16/9276 din 31.01.2024;

Ținând cont de Hotărârea Consiliului Local al Municipiului Lugoj nr. 277 din 28.12.2021 privind aprobarea “Strategiei Integrate de Dezvoltare Urbană a Municipiului Lugoj pentru perioada 2021-2030” (SIDU);

În conformitate cu Ghidul solicitantului pentru Programul Regional Vest 2021-2027;

În conformitate cu prevederile Documentului cadru pentru verificarea strategiilor teritoriale integrate și a planurilor de mobilitate urbană durabilă elaborat în cadrul Programului Regional Vest 2021-2027;

Ținând cont de dispozițiile Ordonanței de Urgență a Guvernului nr. 156/2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile, modificată;

În conformitate cu art. 129 alin. (2) lit. b) și alin. (4) lit. e), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** - Se aprobă Lista de proiecte prioritare din „Strategia Integrată de Dezvoltare Urbană a Municipiului Lugoj pentru perioada 2021-2030” (SIDU), finanțabile prin Programul Regional Vest 2021-2027, anexa nr. 1 la prezenta hotărâre.

**Art.2.** - Se aprobă lista de proiecte complementare în logica Strategiei Integrate de Dezvoltare Urbană a Municipiului Lugoj pentru perioada 2021-2030, care sunt finanțate din bugetul local, în valoare de minim 10% din alocarea primită în cadrul PR Vest 2021-2027, conform anexei nr. 2 la prezenta hotărâre.

**Art.3.** - Îndeplinirea prevederilor prezentei hotărâri se încredinţează Biroului management proiecte, programe.

**Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului interimar al Municipiului Lugoj;

- Direcției administraţie publică locală;

- Direcţiei buget-cheltuieli;

- Biroului management proiecte, programe;

- Celor interesați, prin afișare și publicare:

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 58 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |